CELEX: 62008CN0354
Language: mt
Date: 2008-07-30 00:00:00
Title: Kawża C-354/08: Rikors ippreżentat fit- 30 ta' Lulju 2008 — Il-Kummissjoni tal-Komunitajiet Ewropej vs Ir-Repubblika ta' Franza

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/18
            
         Rikors ippreżentat fit-30 ta' Lulju 2008 — Il-Kummissjoni tal-Komunitajiet Ewropej vs Ir-Repubblika ta' Franza
   (Kawża C-354/08)
   (2008/C 285/31)
   Lingwa tal-kawża: Il-Franċiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: E. Traversa u J. Sénéchal, aġenti)
   
      Konvenuta: Ir-Repubblika ta' Franza
   Talbiet tal-parti rikorrenti
   
               —
            
            
               tikkonstata li, billi pprovdiet dritt ta' preferenza għall-konċessjonarju li jkun qed jirtira mill-attività tiegħu fil-kuntest tal-avviżi għal sejħiet għal offerti tax-xogħlijiet li jużaw l-enerġija idrawlika, b'mod partikolari billi adottat id-dispożizzjonijiet tal-Artikolu 29(3) tad-Digriet Nru 99/225 tat-22 ta' Marzu 1999, dwar il-konċessjoni u għad-dikjarazzjoni ta' utilità pubblika tax-xogħlijiet li jużaw l-enerġija idrawlika, ir-Repubblika Franċiża naqset milli twettaq l-obbligi tagħha taħt l-Artikolu 43 KE;
            
         
               —
            
            
               tikkundanna lir-Repubblika Franċiża għall-ispejjeż.
            
         Motivi u argumenti prinċipali
   Il-Kummissjoni ssostni li l-għoti ta' dritt ta' preferenza lil konċessjonarju li jkun qed jirtira mill-attività tiegħu, matul it-tiġdid u l-assenjazzjoni tal-konċessjonijiet tax-xogħlijiet li jużaw l-enerġija idrawlika, jikkostitwixxi ksur tal-prinċipju ta' non-diskriminazzjoni u jostakola l-libertà ta' stabbiliment. Billi essenzjalment tat preferenza lil kumpanniji li għandhom konċessjoni u li, minħabba dan il-fatt, huma diġà stabbiliti fi Franza, il-leġiżlazzjoni Franċiża tagħmel aktar diffiċli l-istabbiliment ta' kumpanniji stabbiliti fi Stati Membri oħra.
   Minbarra dan, l-awtoritajiet Franċiżi ma kinux invokaw id-derogi previsti fl-Artikoli 45 u 46 tat-Trattat jew raġunijiet imperattivi ta' interess ġenerali, sabiex jiġġustifikaw il-miżura in kwistjoni, li hija, fi kwalunkwe każ, disproporzjonata fir-rigward tal-għan segwit. B'hekk, l-ispejjeż finanzjarji sostnuti mill-konċessjonarju li jkun qed jirtira mill-attività tiegħu jistgħu per eżempju jiġu kkumpensati minn obbligi oħra imposti fuq kull kompetitur ġdid.